Kriaunų koplyčia

Kriaunų koplyčia, dar vadinama Malakausko koplyčia – koplyčia, stovinti Skuodo rajone, Ylakių seniūnijoje, buvusiame Kriaunų kaime, 0,5 km į pietus nuo kelio Ylakiai–Gonaičiai (iš Ylakių veda Lauko g.), 2 km į vakarus nuo Ylakių. Kaime nelikę sodybų, aplink koplyčią plyti lygūs dirbami laukai, nėra privažiavimo kelio. Kriaunai panaikinti sovietmečiu, 1977 m. 

Koplyčia vertinga kaip Žemaičių kraštui būdingas mūrinės memorialinės smulkiosios architektūros statinys. Patenka į Ylakių Viešpaties Apreiškimo Švč. Mergelei Marijai parapijos teritoriją.Ylakių parapija (dekanato inf.) 

 Istorija 

Koplyčia iškilo 1924 m. Ji pastatyta išnykusio Kriaunų kaimo teritorijoje, buvusioje meistro Domininko Malakausko (1861 ar 1862-1938) sodybvietėje.Skuodo rajono sakralas  D. Malakauskas mūrinėje koplyčioje pastatė altorių su pramonine Švč. Mergelės Marijos Maloningosios skulptūra. Meistras nebuvo profesionalus skulptorius ir altorių papuošė ne savo rankų darbo, o masinės produkcijos gaminiu, tačiau tuo laikotarpiu tai buvo normali praktika.Gabrielius Kuliešius. Skuodo rajono pramoninė sakralinė skulptūra  vda.lt p. 17

Daugiau D. Malakausko medžio darbų yra Ylakių ir Vaičaičių bažnyčiose (altoriai, sakyklos). 

 Šaltiniai 

 Nuorodos 

 Ylakiai. Domininkas Malakauskas facebook.com

Kategorija:Skuodo rajono koplyčios